  Туспуктэм: Ижкар администрацилэн пресс-службаез Наталия Сильвестрова 16-тӥ толшоре Николай Туркеевез Ижысь Индустри ёрослы тӧрое юнматӥзы. Со сярысь кар администрацилэн пресс-службаез ивортӥз. Та дырозьл Индустри ёрос тӧролэсь ужъёссэ Юрий Безмельницын быдэсъяз. Али со азьвыл интыужаз – ёрос тӧролэн воштӥсез интые – берытскиз. ВАТСАН Николай Туркеев вордскиз 19-тӥ гудырикошконэ 1976-тӥ арын Сарапулын. Ижкарысь техникая кун университетэз инженер ӧнеръя йылпумъяз. Удмуртстатын, лэсьтӥськонъя министерствоын, инкуазь узырлыкъёсъя но инкуазез утёнъя министерствоын ужаз. Тодэ вайытом, 2022-тӥ арын куарусёнэ Любовь Зайцева Ижысь Индустри ёрослэн тӧроез интыысь кошкиз, со Кун Кенешын тазалыкез утёнъя, демографи но семья политикая ӧрилэн кивалтӥсез луиз.  Тегъёс: Ижкар кивалтӥсьёс  